
O Volapitkaflens Valöpo! 


Bevii püks bevünetik binons uts, kelis, ma lautans onas, kanoy reidón „pö 
loged balid.” Pro utans, kels binons visedäliks, sagoy, das püks somik, samo el 
Interlingua, dalabons buädi gretik, bi no mutoy nespälön timi (kel binon mu veütik pro 
büsidans) ad lärnön siti mekavik. 


Kis binon-li dif vü el Interlingua e Volapük? Véds ela Interlingua binons 
komuniks tefü püks cifo romeniks vesüda. Reidobsös vódemis ela Interlingua, ed 
otuvobs vódis ás : publication, augmentation, observation, precio, nostalgic, industrial, 
er. Budd kion ad dalabön vödis at, bi no mutoy lárnón onis. Vëdis samo 
Volapükikis äs : dabükot, pluükam, küpedot, suäm, ledesirik, dustodik, e r mutoy 
dalárnón, bi no sümedons ad vids pükas vesüdik. Ab pik bevünetik binon noe pro 
vesüdans, abi pro vol lölik. Tsyinänans, Yapánans, Lindánans, Tibátans, Larabänans 
- sevons-li ya vödis at? If elärnons Linglänapüki, kleiliko sevons vódis at. Ab if 
elärnons Linglänapüki, buäd kinik dabinon-li ad gebén eli Interlingua? 


Budd vódas Volapúka binon, das mutoy sevón sinifi vidas, kelis geboy ad 
notodón oki, bi Volapük jenófo bepenon sinifi vódas it. Kin suemon-li samo sinifi 
värba ela Interlingua exacerbar”? No mödikans. Ab tradutod Volapüka 
„badikumön” ya ebepenon värbi at! 


Kisi küpedobs-li atimo tefü stad pükik? To fasil ela Interlingua, jenófot 


binon, das módikumans buükons ad lärnön Linglänapüki, Spanyänapüki, Fransänapüki 
u Deutänapüki pla el Interlingua. 


Su pad 59 kanols reidön dili balid lifajenäda nitedikün dokana Arie de Jong, 
revidan Volapüka. Bü yels mödik, söl Bishop äbegom omi ad penön lifibepenami 
ninädaliegik pro menäd okömöl Volapükaflenas. Ädunom osi in pened Cifale fütürik. 
Dalabob kopiedi peneda at, e spelob, das ojuitols lifajenädi fa om it pependli. 


Valikosi Gudikün Oles ed Olikanes 





tnoə-1ə)əuo@əl[8ptuu 

ELOGOB-LI VABIS SE VOL VOTIK? 
‘fa hiel John Redgwell 








Tü del 23-id mäzula, yela 2007, za minuts teldeg bü düp jölid 
soaro, älülogob sili da fenät lödateada obsik, ed äküpetob yegis, kels 
äsümedons stelis redik, e kels ätravärons sili de nolüd lü sulüd. 


Yegs anik pägrupons mö kils, ed atos ägevon logoti küireda 
hiela „Orion.“ Ämufons nen tonod seimik in kedet balätik. Flitöm 
talik nonik flitonöv somo, bi flitöm alik binonöv in poflum flitöma 
foik. Äbinons vo yegs plu ka tum. 


Älogob-li vabis se vol votik? No sevob osi! Yegs at no 
äbinons baluns. Ämufons tu vifiko. Nendoto no äbinons bids. 
Abinos neit, e sil äbinon dagik. Fovo yegs at änidons äs stels. 
Laser kanon-li prodón vobedis somik?  Dotob osi, bi no äbinons 
litastrals - te ,stels’ nepeyümöl. Äbinons-li klifadiledils se 
levalaspad, kels iniikémons talalutemi? No cedob osi, bi yegs somik 
dofalons glunio prodólo litaliuni, bi fifilons in lutem. Yegs, kelis 
álogob, no ädofalons, ab ätravärons sili. 


Nendoto elogob yegis flitöl nepedientifüköl, ab atos no 
sinifon, das äbinons vabs se vol votik. 


Jenófo ebepenob plaki obik in delagased topik is. Ek, kel 
ireidom penedi obik etelefonom obe ad kleilükön, das yegs flitél, 
kelis ilogob, äbinons „lantärs Tsyinänik," sevabo: filots, kelis 
älöpükoy se farm nilik zelü mated! 


Jinos, das filots pagebons ai plu in Linglän. 


Ab ekö kleilükam balugikum, ka teors, kelis äbetikob! 

DIFS KINIK DABINONS-LI VÜ NATAPüKS E MEKAVAPUKS? 
(fa_hiel Sergio Meira) 


Sis prim yela at pepübons in gased obas yegeds nitedik tefü 
Volapük, Sperantapük, püks mekavik in valem (pato leigodú natapüks). Dö 
säkäds nitedik at ya pesagos (ed i mögos ad laisagön) mödikosi, suvo vemo 
krütiko. Ab difs kinik dabinons-li jenöfo vü püks mekavik ed uts natik? 





Cedú ob - e mutob snatiko lekoefón, das jäfüdans no nog 
baicedons in tef at - dif teik vü natapüks e mekavapüks binon jenotem 
onas; u, ba kuratikumo, gebamajenotem onas. Soäsä ekleilükom söl 
Redgwell, püks natik binons sek volfama lunúpik; kanoy vo lesagön, das 
natapüks valik anu dabinöls labons jenotemi lunik mö milyels mödik (bi 
voto no kanonsöv dabinön - soäs mens valik, kels nu lifons, mutons labön 
búróletanis jü prim jenotema menefa: if bal búróletanas mena semik no 
dabinonöv, i men at no kanonöv dabinön!) Sek atosa binon, das natapük 
alik binon nendoto gebovik: spikans onik ya egebons oni benosekiko pro 
zeils valasotik ón dináds valasotik dü jenotem lunúpik at. Me vöds votik: 
natapüks ya labons tuvedis pro kosädasäkäds mödik. Ya dabinon vöd, u 
notodot, u stül, kel kanon u muton pagebön pö dinäd alik. Mekavapüks, 
votaflano, binons nog ön mod semik in ovo: datuval it no edatikon vödis 
zesüdik valik, u no ekleilükon sinifis mögik valik vöda alik, u no eplänon gebi 
verätik vódafoma gramatik alik. . . Médikos muton nog patuvedón 
plagiko fa gebans it mekavapüka. 


Buk balid Sperantapüka, as sam, no älabon vödis valik zesüdik pro 
kosäd menik: sekü atos, datuval (u „primal”) it Sperantapüka: hiel L. L. 
Zamenhof, ägevom gebanes valik Sperantapüka gitäti ad jafön vödis nulik 
„ma zesüd,” isuemölo, das no ökanom nenyufo jafön zesüdikosi pro gebs e 
yumeds valiks menakosäda. Un yels fovik, mobs mödik äpubons: pos 
débats e gebam plagik in vödems valasotik, ans mobas pianiko änepubons, 
e votiks älomädikons, anikna igo iplaädölovödis u notodotis búikis. 
Jäfüdavödeds, kelis Sperantapükans balid no äfägons ad jafön, pejafons, ed 
ön jenets anik nog pajafons e padöbatons fa jäfüdisevans Sperantapükik, e 
nog paledunons fa jäfüdisevans (a.s. tefü füsüd, matemat, kaenav). 
Reidans Stabakonleta (Fundamenta Krestomatio) ela Zamenhof, ai 
pasüpädons fa mödot no pülik vödas, kels no plu pagebons, u kels atimo 
labons sinifi difik. Igo pö gramat ädabinons foms, kela gebis el Zamenhof it 
no iplänom saidiko (sam gudikün binon nendoto döbat dö sinif värbalefomas 
partisipabidira me poyümots -ata, -ita pedefomölas). 


Id in Volapükamuf dabinons fikuls somik. Datuval püka obsik: hiel 
Johann Schleyer, ed i revidan lestümik pika omik : hiel Arie (> pad 58) 

DEUTSCHES REQUIEM (1) 
Fa hiel Jorge Luís Borges 


Do sumom lifi obik, okonfidob omi 
(Se buk „Job,” kapit degkilid, liän deglulid) 


Nem obik binon Otto Dietrich zur Linde. Bal rufamülanas obik, 
Christoph zur Linde, ädeadom dü bal jevodarönas, kels äkodons vikodi tó 
Zomdorf. Lelefat motaflanik oba: el Ulrich Forkel pásasenom in fot ela 
Marchenoir fa deijütans Fransänik ün dels lätik yela 1870; kapiten Dietrich zur 
Linde, fat obik, äbenodistükom oki tó Namur ün 1914, e, pos yels tel, pd travar 
flumeda Danube. [1] Ab ob podeijütob kodú tom e sasen. Cödal ábitom ko 
gid kol ob; primao, estetob obi döbiki. Odelo, ven glok fanäböpa ojonon düpi 
zülid, unügolob ini deadam; binos spetabik, das tikob dó bülkans famüla obik, 
iba binob so nilü jad onsik, ibá ön mod semik binob ons. 


Dü cödäd (kel lábiko ädulon brefüpiko), no äspikob; gidükam obik ün 
timúl et átuponóv cödädi, ed ijinonóv nenkuradik. Nu dinäd ya evotikon; ün 
neit at, kel befoon deidami obik, kanob spikän nen dred. Na desinob ad 
popardón, bi no dabinon döb pö ob; ab vilob posuemön. Utans, kels osevons 
lelilön obi, osuemons jenavi Deutäna e jenavi fütürik vola. Nolob, das jenets 
ás obik, pläamiks á bluvüköls anu, obinons pos brefüp kósómiks. Odelo 
odeadob, ab binob sümbol menädas okömöl. 


Pámotob tó Marienburg ün 1908. Levips tel, nu ti peglömöls, ädälons 
abe ad lifädön me kurad ed i me tab yelis liedik módik: musig e metafüd. No 
kanob mániotón benodanis valik obik, ab dabinons nems tel, kelis no plópob 
ad moädön: ut hiela Brahms ed ut hiela Schopenhauer. Avisitob i poedi; lü 
nems at vilob lüükön nemi lunik germik votik: hiel William Shakespeare. Bio, 
godav änitedon obi, ab de jäfüd magálik at (e de lekred kritik) ädeflekoms obi 
laidio el Schopenhauer me blöfastabs stedöfik, ed els Shakespeare e Brahms 
me distöf nenfinik vola omsik. Sevonöd utan, kel stopon stundlo, dremúlólo 
fulü molád e danóf, lo top alseimik levoba lábikanas at, das id ob šstopob us; 
ob, hetabikan. 


Ün 1927 hiels Nietzsche e Spengler änügoloms ini lif obik. 
Äküpetom penan tumyela XVIII-id, das nek vilon debön bosi ottimádanes okik; 
ob, ad livikón de flun, keli büosienob tireniki, äpenob yegedi tiádú : 
Abrechnung mit Spengler (Klir ko el Spengler), in kel äküpetob, das mebamal 
kleilikún mákas, kels, ma lautan, labon kaladi ela Faust, no binon dramat 
mödaflanik hiela Goethe, [2] ab poedot päredaköl bü tumyels teldeg, el: De 

rerum natura. Ägidükob ye snati jenavafilosqpana, tikäli dibiko Deutanik, 
militik, oma, Ün 1929 älüyumob lü Palet. 


Nemögikosi osagob dó lärmayels obik. Äbinons fikulikum pro ob, ka 
pro votikang mödik, ibA, do no nelaböl kuradi, 1öJöfjko nekamon pü ob tálen ad 
mekädön. Asuemob ye, das öprimon timäd nulik, e das timäd at, leigoás ün 
primatim slama u krita, óflagon menis nulik. As pósods, kepaletans obik 
äpinons obe hetabikg; nensekiko asteiflilob ad blöfädön, das demü zeit 
legudik, kel ikobükon obis, no abingbs pösads. 


Godavans lesagons, das, if klipäl Súla deflekonóv dü gekun te bal de 
nam detik aba, kel anu penon, at falonöv ini nos, àsva paflaponóy dub fil nen 
lt. Nek kanon binón, sagob, nek kanon drinán väret| vata u breikön diledi 
bpda, nen gldükam. Pro men alik gidükam at binon distik. Ob ästebedob 
krigi nevitoyik, kel öblöfon fiedi obsik. Saidos pro ob ad sevön, das obinpb 
soldat haj lekomipas onik. Lunomiko ädredob, das dreglöf Lingläna e Rusäna 
ötifgnäv pöti opsik. Fädpf, u fat, ávivon ön mod vatik lifi obik: Un 1939, mäzul 
I-Ig, äbinong volutils in Tilsit, kelis delagaseds no änunons; su süt po sünagag, 
glóbs tel ätravärans lögi obik, keli ämutoy dekötön. [3] Mö dels pos atos, 
milits abgik änügolons ini Bömän; ven radion Bnunon jenöfot] at, äbinob 
nenmufik in malädanöp, kó ästeifülob ad perön à glömön obi in buks ela 
Schppenhauer. Sümko] fáta vanik oba Abinon kat gretik š pinádik, kel äslipon 


sy fenätahoad, (fa hiel S. Meira petradutól) 


11 

httos:/Avabmail. wsd.leldenuniv.nVexchanae/S Meira/Drafts/RE:%20KONOT% 
2ÖNULIK,EMLI1 text.htm#_finrefl> Binon sinifaliegik moäd rufamülana 
famjkün konana, godava Tä hebräyana Johannes Forkel (1799-1846), kel 
ägebom diglekti hiela Hegel lü kristav e kela tradutods kuratik balas Bukas 
Pakrifik ämeriton riprodi hiela Hengstenberg e tobi higlas Thilo e Geseminus. 











thes liver wsd,lejdenuniv.nl/exchange/S Meira/Drafts/RE:%20KQONOT% 

¡tot finref2 Nets votik lifons nesevediko, in ok$ e pro 
aN nr KEY u ee Deután binon lpk valemik, kel lotjdon valikis, seva|éf 
vola, El Goethe binon prototip suemála valgmik at. No befeitob osi; ab no 
lqgob in gm mani ,Fayst-ik” de penot ela Spengler. 





Hl il, leidenuniv.nl/exchange/S_Meira/Drafty/RE:%20KONOT% 
20NULIK.EML/1_texthtest finref3 Sagoy netaodiko, das seks vuna at 
ábinons go veútiks. 

de Jong äviloms klüliko jafón vödis zesüdik valik: distü el Zamenhof, 
ávoboms lunúpiko e lanáliko pó vódabuks gretik Volapüka. El Schleyer ai 
äläükom vódis nulik pö dabükam nulik alik vódabuka okik; el de Jong ai 
ajafom vódis nulik, kelis äpübom in „Volapükagased pro Nedänapükans” ud 
äposbinükom in Fóvots ela „Wörterbuch der Weltsprache” okik. No kanoy 
ye sagön, das vöds zesüdik valik ya dabinons: tradutans labons ai fikulis 
tefü suemods nutimik, pro kels mutons mobön vódis nulik (software, 
cellphone, blog, fashion model, media. . . ), abi tefil vöds no kösömiks 
(paradox, continuity, Mormons, pragmatism), u tefü vódedems no saidiko 
pevolföls (a.s. matemat: lio sagoy-li Volapüko elis calculus, differential 
equation, topology, e r; sam votik no nolavik binon védedem tefú kosád 
genik, keli els Schleyer e de Jong puediko no evolfoms). I pö gramat 
Volapúka, leigoás pó gramat Sperantapüka, dabinons lefoms no saidiko 
peplánóls in lebuks elas Schleyer e de Jong (a.s. partisipabidir sa 
timafoyümotas: á-, i-, o-, er. Sétoy-li sagón: ägolof kanitölo, u ba: 
ágolof ákanitólo? 

Sinifon-li atos, das netapüks, distü mekavapiiks, binons „lölöfiks”? 
Leno! Ven kaenav jafon nulikosi, véds tefik padatikons in pük jafana (atimo 
nomiko Linglänapük); püks votik mutons nog tuvón tradutodis pötik, u ba 
lasumón vödi pika jafana (püks mödik atimik ya elomädükons vódis ás 
software u internet.) Fikul jafa vódas dinis nulik tefólas dabinon, kludo, i pó 
natapüks. Otos veraton i pó notodots e still: memobsös, vio ün 
Zänodatimäd te latin pälelogon as pötik pro geb nolavik, literatik e filsopik. 
Püks votik Yuropa ábinons-la „defiks” demü stül e vödedem: no äfägons- 
la ad notodön sinifadifilis kuratik zesüdik nolave e filosope, u no álabons-la 
literati jenöfo jóniki e stüli süperik sümik leigodú uts latina. Jelodü 
natapúks, poedan sublimik Litaliyánik, Dante Alighieri, álautom penádi famik 
oka tiädü : „Dö Spiköf Pükas Pópedik” - ab, ma geb timáda et, álautom oni 
latino : „De vulgari eloquentia.” Vo veratos, das püks Yuropik ün tim et no 
nog päkulivons sods latin: ädefons pd ons notods geböfik mödik, asi stüls 
literatik e nolavik. Ad moükön fikulis at, gebans pükas at ämutons datikön 
(ed i loenén se latin e se vöna-Grikänapük) mödikosi, leigoäs gebans 
mekavapükas mutons dunön osi. Jenöfot, das gebans natapükas klüliko 
eledunons osi benosekiko jonon, ma ced oba, das otos kanon paduinön tefü 
mekavapüks. Binon, if betikoy osi boso, säkäd ot. 


Sekü kods at, kredob, das mekavapüks no binons „läs pötiks” u „läs 
gudiks” ka natapüks. Binons vo püks lás pevolföls, bi no nog elaboy timi 
saidik ad jafön valikosi zesüdik; ab atos sinifon balugiko, das binons 
nulikums, e das pagebons läs suvo fa mens läs mödiks, ka natapüks. Jinos 
lü ob, das pó dinäds at pöton el „laissez-faire” pükik: slopans e gebans 
püka alik vobonsös gönü pük oksik ad volfön e jönükön oni, dat okanon 
notodön vali, keli püks votik kanons notodön. Lindifos, va pük at binon 
mekavapük äs Volapük, Sperantapük, els Ido ud Interlingua, u natapük äs 
Linglänapük u Fransänapük. 

LIFAJENAD HIELA ARIE DE JONG (DIL BALID) 
fa om it 


Fat obik äbinom kápten. Änafom in Loftida-Lindán, ab ven nog 
abinom ze yunik ed ämatom dü tim brefik ko vom, kel äbinof mádo yunikum 
ka om, äperom nafi okik dub lefil. Pals obik ásludons ad lomádikón okis sui 
län ed äreafons sui tleda-leplanán in nilän Yafeäna. Bü tim tumyela zao bala in 
niláns nisulas gretik Lindäna Nedánik ye num sananas ed | num julas pro cils 
Nedänik nog äbinons vemo püliks, sodas mot obik ämutof tävön lü Batavia (nu 
„Dijakarta” panemöl) ven äspetof putüli. E so pemotob in „Batavia” : cifazif 
Lofüda-Lindäna tú tobul 18 yela : 1865. Ven nog älabob bäldoti yelas 7, mot 
obik äblinof obi, sa blodili e sörili nog yunikumis ka ob, lü Nedän, dat ökanobs 
patidón e padugälön in züäd Nedänik. Latikumo mot obik nog äkömof 
semikna ini Nedän, ed ästebof alna di yels anik is ad kälön obis. Dü tim lölik 
dugäla obik estebob in „Leiden.” Fati obik no plu edónulogob. Ven äbinob 
studan ägetob deadamanuni oma. 


Posä ivisitob donajuli, realajuli e niveri, ädagetob tü d. 6-id febula yela : 
189 Isananadiplomi, e tü mäzul 7 yela ot cali as fizir-sanan klada telid in milit 
Nedäniko Lindänik. Ün mul ot ägetob de „J. M. Schleyer” diplomi 
Volapükitidana, e pos bitin penota dë diuretin e benosuf xama in „Freiburg im 
Breisgau” ädagetob ün d. 9-id setula yela : 1891 diplomi de „Doctor 
medicinae.” Un 1892, yanul 8, ägetob diplomi tidala Volapüka. 


Tü d. 18-id febula yela : 1892 ämatikob in „Ginneken” : vilag nilü 
„Breda” ko Maria Clarkson : daut vikonulana pipánsionól, e pos 
primagloravigs läbik äboidobs obis të „Genova” sui stemanaf : „Prinses 
Sophie” ad tävön lü Lofüda-Lindän. Ab dels lábik Ipasetikons suno. Jimatan 
obik ävedof malädik, ed ädeadof tü d. l-id prilula, ven äbinobs in Redamel. In 
deadandp ela , Aden” ob e tävans votik nafa esepülobs ofi. 


Mot obik älödof ettimo domú sör ämatöl obik in ,Makassar,” e ven 
ilúkómob tü d. 20-id prilula ini „Batavia,” cifod militik in top et igeton 
telegrafoti de mot obik ko beg ad pladön obi in dünäd sanavik Selebeäna tö 
„Macassar.”  Efóloy begi at, ed äkömob ini zif et. Pos steb yela bal, 
pälovepladob lü „Bonthain.” Is fizirs e calans sifädik anik äfomoms suno sogi. 
Ad muadön obis ädunobs folo kösömiko lespatis in belem. Atos äjenos ün 
sudels, posä ob ikäledob ün mugöd malädanis nemödik. 


